text: Se video: Hjertestarter kan redde liv
  16 oktober 2014 kl. 15.40
  Flere og flere danskere kan bruge en hjertestarter, men endnu flere skal til. Derfor holdt sygehuset i Horsens i dag en hjertestarterdag.
  Hver eneste dag falder ti mennesker om med hjertestop et eller andet sted her i Danmark. Mange af dem har en kæmpe chance for at overleve, hvis bare nogen giver livreddende førstehjælp. Og især hvis der er en hjertestarter i nærheden.
  I dag er der 10.591 hjertestartere fordelt ud over hele Danmark.
  I Syd- og Sønderjylland er der flere end 2000 hjertestartere i forsamlingshuse, på arbejdspladser og i idrætshaller.
  Siden årtusindeskiftet er antallet af hjertestartere skudt i vejret.
  Chancen for at overleve et hjertestop er 50 procent højere, hvis patienten også får stød med hjertestarteren inden ambulancen kommer.
  Hvordan hjertestarteren bruges vises her af sygeplejerske Christina Skov Iversen og læge Ajmal Shafaq (varighed 2.27):
  Hjertestarter.dk
  